L 318/36 De Europæiske Fællesskabers Tidende 16.12.2000 II (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 22. december 1999 om den statsstøtte, Spanien har ydet til fordel for Ramondin SA og Ramondin Cåpsulas SA (meddelt under nummer K(1999) 5203) (Kun den spanske udgave er autentisk) (EØS-relevant tekst) (2000/795/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Furopæiske Fællesskab, særlig artikel 88, stk. 2, første afsnit, efter at have opfordret interesserede parter til at fremsætte deres bemærkninger i overensstemmelse med denne artikel (1), under hensyntagen til disse bemærkninger, og ud fra følgende betragtninger: I. PROCEDUREN (1) Ved brev af 2. oktober 1997 (registreret den 23. oktober 1997 med SG A/38452) indgav den selvstyrende region La Riojas præsident, Sanz Alonso, en anmeldelse vedrørende en række formo- dede statsstøtteforanstaltninger til fordel for Ramondin SA (i det følgende benævnt »Ramondin«). (2) — Ved brev af 2. januar 1998 (D/50003) underrettede Kommissionen de spanske myndigheder om denne anmeldelse og anmodede dem om inden for en frist på 15 arbejdsdage at fremsætte deres bemærkninger og fremlægge oplysninger, der gør det muligt at vurdere, om der eventuelt er tale om støtteforanstaltninger efter EF-traktatens artikel 87, stk. 1. (3) — Ffter at have modtaget en påmindelse, som var afsendt den 11. marts 1998 (D/51136), fremsendte de spanske myndigheder ved brev af 13. marts 1998 (registreret samme dag med SG A/32119) deres bemærkninger og en række oplysninger fra de baskiske selvstyremyndigheder. (4) — Ved brev af 18. juni 1998 (D/52538) underrettede Kommissionen myndighederne for den selvsty- rende region La Rioja om indholdet af svaret fra de spanske myndigheder. Ved brev af 17. juli 1998 (D/53048) anmodede Kommissionen La Riojas myndigheder om supplerende oplysninger. La Riojas myndigheder supplerede deres anmeldelse ved brev af 10. juli 1998 (registreret den 13. juli 1998 med SG A/35419) og af 2. oktober 1998 (registreret den 5. oktober 1998 med SG A/37220). ()) EFT C 194 af 10.7.1999, s. 18.